**Melding om fisket uke 51/2024**

Rapporten skrevet mandag 23.12.2024 av Audun Reiertsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 50, d.v.s. 9.-15. desember 2024.

Omsetningsverdien for uke 51 øker totalt sett litt fra uke 50, godt hjulpet av utenlandske fartøy. Omsetningsverdien for fersk og fryst råstoff fra norske fartøy er derimot litt ned sammenlignet med uken før. Vi noterer oss en nedgang eller tangering fra uken før for alle arter i denne rapporten. Ellers trekker vi frem at årets fiske etter fersk kveite setter nok en rekord og er det høyeste vi har hatt de siste 29 årene. Vi skriver dagen før dagen, altså lille julaften, og selve julaften står like foran døren. Dagens fisknytt går inn i historien som årets siste. Vi ønsker alle lesere en riktig god jul og et godt nytt år.

Råfisklagets omsetning i uke 51 er på 222 millioner kroner (foreløpig tall), som er opp fra 210 millioner kroner uka før. I tallet for uke 51 inngår 51 million kroner etter landinger fra utenlandske båter. Omsetningen for norske båter utgjorde dermed 171 millioner kroner, fordelt med 77 millioner på fersk og 94 millioner på fryst råstoff.

## Sammenlignet med 2023

Tilsvarende for uke 51 i fjor, var omsetningen 240 millioner kroner, og av det var 12 millioner kroner etter leveranser fra utenlandske båter. Omsetningen for norske båter utgjorde 227 millioner kroner, fordelt med 42 på fersk og 186 på fryst råstoff.

Hittil i år, pr uke 51, er Råfisklagets totalomsetning 15,8 milliarder kroner, som er vel 1,8 milliarder kroner lavere enn til samme tid i fjor. Omsetningen for utenlandske båter er imidlertid opp med 0,56 milliarder kroner, til 2,52 milliarder kroner. For norske båter er det dermed en reduksjon på nærmere 2,3 milliarder kroner, fra 15,6 milliarder kroner i fjor til 13,3 i år.

Omsetning uke 51, 2024
Råfisklagets omsetning for norske båter i uke 51 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 51/2024, fordelt pr fersk/fryst og pr fiskeslag


### Frystomsetning

Foreløpige tall for norske båter i perioden viser 94 millioner kroner i uke 51, ned fra 122 millioner kroner i uke 50. Torsk, sei og reke stod for det meste av frystomsetningen i uke 51, slik det framgår av tabell 1.

Når det gjelder landinger av fryst råstoff i uke 51 som bare delvis er omsatt, har vi totale landinger på 6.392 tonn, opp fra 3.010 tonn i uke 50. Trål stod for størst kvantum med 4.778 tonn levert av 10 båter.

### Ferskomsetning

Omsetningen av ferskt råstoff i uke 51 utgjorde 77 millioner, som er en liten nedgang fra 87 millioner kroner uken før Torsk, sei, kveite, kongekrabbe og hyse stod for det meste av ferskomsetningen, jf. tabell 1.

Omsetningen av fersk torsk i uke 51 utgjorde 669 tonn til en verdi av 26 millioner kroner. En nedgang fra uken før når det var omsatt 820 tonn/ 30 millioner kroner. Fordelt per redskap er det line/autoline som står for det meste med 247 tonn av totalen, etterfulgt av snurrevad med 226 tonn og 187 tonn på garn. Fordelt per leveringssone er det levert mest i Øst-Finnmark med 248 tonn og Vest-Finnmark med 236 tonn. I Troms er det levert 155 tonn og 20 tonn i Vesterålen. Kvanta fra 6 tonn og lavere per sone for resterende.

Tabell 2 og 3 viser fordelingen av landingene av fersk torsk pr leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusiv restråstoff.

Tabell 2. Omsetning av fersk torsk, A og ekstra kvalitet fra norske båter i uke 51, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


Tabell 3. Priser av fersk torsk per redskap, A og ekstra kvalitet fra norske båter i uke 51, 2024, eksklusiv restråstoff.


Omsetningen av fersk sei i uke 51 utgjorde 1.291 tonn til verdi 18,4 millioner kroner. En nedgang fra uken før når det var omsatt 1.440 tonn/ 20,8 millioner kroner. Fordelt per redskap var det snurrevad som stod for det meste med 775 tonn av totalen, etterfulgt av 446 tonn fra garn og 54 tonn fra trål. Kvanta fordelt per sone viser størst aktivitete i Troms og Vesterålen, med hvv. 546 tonn og 508 tonn hver. Øst- og Vest-Finnmark følger deretter med hhv. 127 tonn og 87 tonn. Kvanta fra 13 tonn og lavere per sone for resterende.

Totale leveranser på alle redskaper unntatt trål, pr geografiske område framgår av tabell 4 med tilhørende snittpriser betalt.

Tabell 4: Omsetning av fersk sei, A og ekstra kvalitet fra norske båter i uke 51, 2024 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.


Kvantumet fersklevert hyse i uke 51 var 245 tonn til verdi 3,5 millioner kroner. En nedgang fra uken før når det var omsatt 290 tonn/ 4,4 millioner kroner. Av totalen var 153 tonn tatt på line/autoline etterfulgt av 84 tonn på snurrevad. Størst aktivitet i Øst-Finnmark med 115 tonn av totalen, der det meste kommer fra line/autoline. Deretter følger Vesterålen med 55 tonn og Vest-Finnmark med 50 tonn. Kvanta fra 23 tonn og lavere per leveringssone for resterende.

Tabell 5: Omsetning av fersk hyse, krokfanget, A og ekstra kvalitet fra norske båter i uke 51, 2024 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.


I uke 51 ble det omsatt 21 tonn fersk kongekrabbe til en verdi av 9,5 millioner kroner. En nær tangering av uken før når omsetningen var 21 tonn til verdi 9,7 millioner kroner. Av totalen ble 18 tonn var tatt i det regulerte fisket av 72 fartøy. I det uregulerte fisket var det tatt 3,2 tonn av totalt 54 fartøy. Av totalkvantumet for regulert/uregulert samlet var 4,9 tonn tatt i Laksefjorden, 4,4 tonn i Porsangerfjorden, 2,8 tonn i havområdet mellom Berlevåg og Båtsfjord og 2,7 tonn på Varangerfjorden. Så langt i år er det omsatt 1.506 tonn kongekrabbe til en verdi av 449 millioner kroner, fordelt med 835 tonn/347 millioner kroner fra regulert fiskeri og 671 tonn/102 millioner kroner fra uregulert fiske. Til sammenligning var det til samme tid i 2023 omsatt 2.750 tonn kongekrabbe til en verdi av 768 millioner kroner, fordelt med 2.282 tonn/701 millioner kroner fra regulert fiskeri og 468 tonn/67 millioner kroner fra uregulert fiskeri.

I uke 51 ble det omsatt 186 tonn fersk kveite til en verdi av 12 millioner kroner. En nedgang fra 216 tonn/ 14,3 millioner kroner uken før. Nedgangen kommer som en følge av fredningstiden for kveite som trådte i kraft f.o.m. 20.12.2024. Med det kan vi notere oss at årets toppuke ble i uke 50 med 216 tonn/ 14,3 millioner kroner. Størst kvantum av kveite tas med garn som står for 164 tonn av totalen, etterfulgt av line/autoline med 21 tonn av totalen. Fordelt per sone var det størst aktivitet i Vest-Finnmark med 65 tonn, etterfulgt av Troms med 62 tonn og Lofoten/Salten med 35 tonn. Kvanta fra 13 tonn og lavere per sone for resterende. Omsetningen av fersk kveite er kommet opp i 3.468 tonn til en verdi 221 millioner kroner, mot 3.173 tonn og 183 millioner kroner til samme tid i fjor. Med fredningstiden trådt i kraft og året på hell kan vi driste oss til en foreløpig konklusjon om årets fiske etter fersk kveite. Vi har tatt en kikk i historiske tall tilbake til 1995 og kan konkludere med at årets kvantum og verdi av fersk kveite er det høyeste levert i Råfisklagets distrikt i denne perioden.

**Øst-Finnmark**
Fra omsetninga fraperioden i uke 51 i 2024 har vi følgende oversikt:


**Vest-Finnmark**
Fra omsetninga fra perioden i uke 51 i 2024 har vi følgende oversikt:



**Troms**
Fra omsetninga fraperioden i uke 51 i 2024 har vi følgende oversikt:


**Vesterålen**
Fra omsetninga fraperioden i uke 51 i 2024 har vi følgende oversikt:


**Lofoten/Salten**
Fra omsetninga fraperioden i uke 51 i 2024 har vi følgende oversikt:


**Helgeland-Nordmøre**
Fra omsetninga fraperioden i uke 51 i 2024 har vi følgende oversikt:
